গর্ভে সন্তান নিয়ে র‌্যাম্পে হাঁটলেন বলিউড অভিনেত্রী নেহা ধুপিয়া। দীর্ঘদিন ধরেই এই অভিনেত্রীর গর্ভ ধারণের খবরটি নিয়ে কানাঘুষা চলছিল। অবশেষে বলিউড সুন্দরী নিজেই সেই ধোঁয়াশা দূর করেছেন। গত শুক্রবার স্বামী অঙ্গদ বেদির সাথে সামাজিক যোগাযোগমাধ্যমে একটি ছবি পোস্ট করেছেন নেহা। সেখানে জানালেন, শিগগিরই মা হচ্ছেন তিনি। শনিবার ল্যাকমে ফ্যাশন উইকে সাংবাদিকদের সামনে এসেও জানালেন সেই কথা। ডিজাইনার পায়েল সিংঘলের নকশা করা লেহেঙ্গা-চোলি পরে ল্যাকমের ফ্যাশন মঞ্চে হেঁটেছেন এই বলিউড সুন্দরী। আর নেহার সাথে অঙ্গদও পায়েলের নকশা করা শেরওয়ানি পরে র‍্যাম্পে আসেন।